title: Kielestura moe tawetc koe Sainte-Maxime (trutca ke Lebasque)
text: Henri Lebasque jotikye gan noban litevaf lingesik zo turestapayar, i gan tulon Pissarro is Renoir. Va lan miloxilaf direlitevik dum Paul Signac ( 1863-1935 ) dere stier. Inafa lingeropa va vrafuevafa rekola banugale gruper. Azon va jemakevaf yambik kakever. Voxen bat dilaf lingeropaf lizor va inafa kralira va liteva me vangabeyed. Kielestura moe tawetc koe Sainte-Maxime trutca kle zavzar vey litevafa tisila. Lingesik va vrafuevafe ckane me malsaver ise va ukafa pistolera ke jemakik me yoter.